Int raħal ċkejken kollok arja w dija, Fejn emmnu l-ewwel nies il-kliem ta' Pawlu, Int biss ridt tkun biex Malta ssir qawwija, Biex f'Malta kollha l-ġid u l-hena jfawru. Tqàbdu bla biża' wliedek qalbenija, Mat-Torok għajjurin u lilhom dawru, Ħammar bl-egħdewwa baħar ta' mistħija; Ma baqgħux aktar swar ta' saħta jsawru. Bambina ħelwa int għażilt Patruna, Biex Lilha tweġġah, Lilha tagħti qima, U Minnha jkollok dejjem kull għajnuna. Omm ta' l-insara, xerred fuqu l-barka, Żomm bgħid minn niesu l-għawġ u kull tilwima, Biex hu ta' ġieħek jibqa' sejf u tarka. Ħaż-Żebbuġ : A. BORG